Document ID: /roh_data/filtered/fineweb-2-filterrobots_roh.jsonl.gz/56974

Episoda 1
En il pli bel vitg dal mund è in di sco l'auter. Quai fin ch'in mazzamet brutal d'in animal turbla crudaivlamain la pasch. Entant che Aldo, il policist unfisà dal vitg, suspectescha ina gruppa da giuvenils, è Elvira, ina dunna fitg devota, persvasa ch'ina veglia ditga terribla daventa realitad. Linus, ses figl creschì, ma basegnus, n'ha betg autra letga che da suandar sia mamma dominanta.
Episoda 2
Adina dapli animals daventan victima da l'assassin misterius. Aldo è surdumandà, ils purs grittentads ed il president communal ambizius al crititgeschan fermamain. Il policist spera da survegnir agid da Gabi, ina guardiaselvaschina autoritara. Entant procura Elvira per conflicts en vischnanca e vegn en dispita cun il plevon dal vitg che na sustegna betg sia premura religiusa excessiva.
Episoda 3
Cura che l'assassin cumenza era a mazzar animals da chasa, privescha il president communal Aldo dal cas. Elvira celebrescha ina messa per ses aderents ed attatga il plevon che la stgatscha ord baselgia. Ses figl Linus tschertga agid e refugi tar il plevon e sa senta finalmain chapì d'insatgi. Ravgentada ed offaisa vul Elvira bandunar il vitg cun Linus. Mo quel ha auters plans.
Episoda 4
Il policist Aldo è decuraschà e patrugliescha solitariamain tras il vitg. Quai durant la festa dal vitg cun l’elecziun dal «Mister chatschadur», in eveniment spetgà cun brama. L'atmosfera festiva cupitga andetgamain, quai il mument che Linus drizza sia buis sin il president communal che tracta el plain spretsch. Aldo intervegn curaschusamain. La catastrofa na po dentant era el betg impedir dal tuttafatg. Ils mazzaments d'animals smettan, e la «Metta da fein»...